Nem meríti le a gépet az új Skype
A Windows 8-ra érkezõ új Skype akár egész nap bekapcsolva maradhat a laptopon vagy táblagépen a bejövõ hívások miatt, a szoftver új, energiatakarékos funkciója nem meríti le a gépek akkumulátorát.
A Windows Store-ban október 26-án debütáló, megújult Skype már a Windows 8 érintõképernyõs felületét használja ki, ennek megfelelõen csak a Microsoft legújabb operációs rendszerét futtató táblagépeken, laptopokon, vagy ezek hibridjein lehet használni. Az új Skype elõdjétõl eltérõen speciális módban képes a háttérben futni, így anélkül lehet rajta üzeneteket vagy hívásokat fogadni, hogy a folyamatosan mûködõ szoftver feleslegesen merítené a számítógép vagy tablet akkumulátorát.

A Microsoft által tavaly felvásárolt cég fejlesztõi egy aktív készenléti állapotot építettek be a szoftverbe, amely az üzenetekre való várakozás során csak rendkívül minimális energiát fogyaszt. Az új Skype csak bejövõ hívás vagy üzenet esetén aktiválódik a másodperc töredékrésze alatt. Ha a felhasználó nem foglalkozik a megkereséssel, a program újból takarékos készenléti üzembe vált.

 

 

Az új funkció bevezetéséhez nem csak a program mögött álló internetes szolgáltatást is fejleszteni kellett, az küld ugyanis virtuális ébresztõüzeneteket bejövõ hívás esetén a készenléti állapotban lévõ Windows 8-as gépeknek. A BBC szerint az ezt biztosító Windows 8 funkciót más internettelefonos alkalmazások fejlesztõi is kiaknázhatják, így hamarosan nem csak a Skype lesz képes energiatakarékos módon futni a háttérben.
szoftver Windows 8 applikáció Skype internettelefon